钦定古今图书集成/历象汇编/乾象典/第083卷 > 秋夜雨 王冕
## 钦定古今图书集成/历象汇编/乾象典/第083卷 > 秋夜雨 王冕

“秋夜雨，秋夜雨。马悲草死桑干路，雁啼木落潇湘浦。
声声唤起故乡情，历历似与幽人语。初来未信鬼啾
唧，坐久忽觉神凄楚。一时感慨壮心轻，百斛葡萄为
谁举。山林岂无豪放士，江湖亦有饥寒旅。凝愁拥鼻
不成眠，灯孤焰短寒花吐。”秋夜雨，秋夜雨，今来古往
愁无数。谪仙倦作夜郎行，杜陵苦为《茅屋赋》。只今村
“落屋已无，岂但屋漏无干处。凋馀老穉匍匐走，哭声
不出泪如注，谁人知有此情苦。”秋夜雨，秋夜雨，赤县
神州皆斥卤。长蛇封豕恣纵横，麟凤龟龙失其所。耕
夫钓叟意何如，梦入江南毛发竖。余生听惯本无事，
今乃云何惨情绪。排门四望云墨黑，纵有空言亦何
补。秋夜雨，秋夜雨，何时住。我愿埽开“万里云，日月光
明天尺五。”